b'\n_START_ARTICLE_\nVoluutta\n_START_PARAGRAPH_\nVoluutta tai voluutti (< lat. volutum, \xe2\x80\x99k\xc3\xa4\xc3\xa4r\xc3\xb6\xe2\x80\x99) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa nauhamainen ja p\xc3\xa4ist\xc3\xa4\xc3\xa4n spiraalimaisesti kiertyv\xc3\xa4 koristeaihe, jota esiintyy muun muassa joonialaisten pylv\xc3\xa4iden kapiteeleissa. Voluutan p\xc3\xa4iden spiraalit tunnetaan nimell\xc3\xa4 heliks._NEWLINE_Voluutta esiintyy my\xc3\xb6s kompositapylv\xc3\xa4\xc3\xa4n kapiteelissa, jossa joonialainen voluutta lep\xc3\xa4\xc3\xa4 korinttilaisen kapiteelin kalathoksen p\xc3\xa4\xc3\xa4ll\xc3\xa4. Kaarevia voluuttamuotoja k\xc3\xa4ytettiin my\xc3\xb6s renessanssi- ja barokkiarkkitehtuurissa.'